ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
8 ต.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้นไปทำจุดสูงสุดในภาคเช้าที่ระดับ 1,398.96 จุด ก่อนที่จะถูกแรงขายทำกำไร และกลับมาปิดภาคเช้า -0.13 จุด   มาที่ระดับ 1,393.53 จุด ด้วยมูลค่าการซื้อขาย 2.5 หมื่นล้านบาท สำหรับกลุ่มที่โดดเด่นคือกลุ่ม ICT นำโดย TRUE และ ADVANC ที่ปรับบวกขึ้นราว 3% สำหรับกลุ่มที่ถูกขายทำกำไรคือกลุ่มพลังงาน และกลุ่มสินค้าเกษตร
แนวโน้ม ภาคบ่าย
ประเมินดัชนีจะอ่อนตัวลง ประเมินการไม่สามารถผ่านแนวต้านที่ระดับ 1,400 จุด กระทบต่อจิตวิทยาการลงทุน โดยเรามองว่ากลุ่มที่มีแนวโน้มถูกขายทำกำไรในภาคบ่ายคือกลุ่มธนาคาร ซึ่งปรับตัวลงน้อยกว่ากลุ่มที่ปรับตัวขึ้นก่อนหน้าและระยะสั้นยังไม่มีปัจจัยสนับสนุนใหม่ มองแนวรับระยะสัปดาห์ที่ระดับ 1,360 จุด และคงแนะนำลดพอร์ตเพื่อถือเงินสดมากขึ้น
 
วิเคราะห์ทางเทคนิค
PT ราคาปิด 10.10 บาทแนวรับ 9.90 บาท  แนวต้าน 10.80 บาทแนว cut loss หากใกล้จะหลุด 9.70 บาท
กราฟ PT โค้งตัวขึ้นเล็กๆ  และอาจฟอร์มตัวเป็น V-shape ในระยะเริ่มของการ rebound ขณะที่หากผ่าน 10.80 บาทจะกลายร่างเป็น W-shape ขนาดใหญ่ที่ราคาจะวิ่งได้ไกล นอกจากนี้ Stoch โค้งขึ้นเป็น Buy signal แล้ว  เราคาดว่าราคาจะดีดตัวขึ้น 1 รอบเป็นอย่างน้อย แนะนำซื้อ
เด็กแนว
TPOLY กำลังตั้งลำ ตั้งรอบกันใหม่อีกครั้งสำหรับทีโพล หลังจากพักฐานไปรอบใหญ่ ประเด็นเดิมยังคงอยู่ เรื่องมูลค่าของบริษัทที่แท้จริงควรจะสูงกว่านี้เพราะถ้านับมูลค่าการถือหุ้นลูก TPCH จะทำให้แม่อย่างน้อยมีมูลค่าขั้นต่ำ 4.26 บาท ขณะที่บริษัทยังมีโอกาสรับงานก่อสร้างรถไฟทางคู่ทาง3 จังหวัดภาคใต้ และหมอนรถไฟทั้งหมดในส่วนนั้น  ถือเป็นเสือนอนมาก็ว่าได้  แต่ข่าวใหม่ที่เกิดขึ้นหมาดๆ คือ ครม. อนุมัติให้มีการสร้างสนามบินที่อำเภอเบตง เพื่อรองรับผู้โดยสารและส่งเสริมแผนการพัฒนา 5 จังหวัดชายแดน มูลค่าอยู่ที่ 1.9 พันล้านบาท งานนี้ขอบอกว่าผู้ที่มีโอกาสมากที่สุดคือ TPOLY แน่นอน เพราะเป็นเจ้าถิ่นและเคยสร้างสนามบินที่นราธิวาสมาก่อนแล้ว เท่ากับว่างานนี้จะทำให้บริษัทมี backlog แตะหมื่นล้านบาท 
 
ด้านกราฟของ TPOLY เพิ่งดีดตัวหลังจากลงมาแตะ support โดย RSI เกิด Divergence แล้ว 2 ครั้ง เป็นจังหวะของการทยอยสะสมหุ้น และหากเกิดครบสามครั้งจะทำให้ขึ้นแรงฝุดๆ แต่ราคาแถวนี้ก็ควรเก็บหุ้นไว้เพราะลงมาลึกมาก  กราฟตัดผ่านแนวกดทับแล้ว ต้านแรก 4.0บาท แรงๆ  กันไปเลย